Heidi Ellingsen

Heidi Elisabeth Ellingsen (født 28. juli 1998) er en norsk fotballspiller fra Lier som spiller for Växjö DFF i Damallsvenskan.

Klubbkarriere 
Ellingsen spilte i Lier IL i oppveksten før hun gikk til Lyn. Hun ble en del av et meget bra aldersbestemt lag i Lyn, sammen med blant andre Frida Maanum og Andrea Willmann. Laget vant både Dana Cup og Norway Cup i 2014. Hun spilte i 1. divisjon for Lyn fra 2013 til 2016. Hun var i 2015 på flere treningsopphold hos den tyske storklubben VfL Wolfsburg.

Før 2017-sesongen gikk hun til Stabæk i Toppserien, hvor hun raskt ble en viktig spiller i laget. Etter to sesonger i Stabæk signerte hun for LSK Kvinner i oktober 2018.

I LSK Kvinner var hun utpekt som den som skulle erstatte Ingrid Syrstad Engen, men i Syrstad Engens siste kamp for klubben fikk Ellingsen en ankelskade etter en overtråkk. Etter tre og en halv måned ute med skade var hun tilbake i september 2019, men kort tid etter hun var tilbake røk hun akillesen på trening. Dermed ble nesten hele 2019-sesongen ødelagt av skader.

I januar 2021 signerte hun en toårskontrakt med den svenske klubben Linköpings FC.

I desember 2022 ble det kjent at hun hadde signert en ettårskontrakt med Växjö DFF.

Landslagskarriere 
Ellingsen har landskamper for J16, J17, J19, U23 og det norske A-landslaget.

Hun ble kalt opp til det norske A-landslaget for første gang i februar 2019, etter at det kom et forfall i troppen til Algarve Cup.

27. februar 2019 debuterte hun for A-landslaget mot Danmark under Algarve Cup.

Meritter

Med LSK Kvinner 

 Toppserien: 2019
 Norgesmesterskapet: 2019

Med Norge 

 Algarve Cup: 2019

Referanser

Eksterne lenker 
 

Norske fotballspillere
Norske fotballspillere i Sverige
Norske damelandslagsspillere i fotball
Fotballspillere for Lyn Fotball Damer
Fotballspillere for Stabæk Fotball Kvinner
Fotballspillere for LSK Kvinner